Foto: KUN.UZ O‘zbekiston Respublikasi prezidenti “Toshkent shahrida boshqaruvning alohida tartibini joriy etish bo‘yicha huquqiy eksperiment to‘g‘risida”gi farmonni imzoladi. Hujjat bilan belgilanishicha, O‘zbekiston Respublikasi Vazirlar Mahkamasi: 2018 yil 1 dekabrga qadar muddatda xalqaro tajribani inobatga olgan holda O‘zbekiston Respublikasi Oliy Majlisi Qonunchilik palatasiga “O‘zbekiston Respublikasi poytaxtining maqomi to‘g‘risida”gi O‘zbekiston Respublikasi qonuni loyihasini kiritadi; Toshkent shahrida o‘tkazilgan huquqiy eksperiment yakunlariga ko‘ra, 2019 yil 1 iyulga qadar muddatda O‘zbekiston Respublikasi Oliy Majlisi Qonunchilik palatasiga “Mahalliy davlat hokimiyati to‘g‘risida”gi O‘zbekiston Respublikasi qonunining yangi tahrirdagi loyihasini kiritadi.